open-index/open-wikipedia-markdown huggingface dataset:
Martin Bottesch

**Martin Bottesch** (født 1953 i Apoldu de Sus) er en tyskspråklig forfatter og lokalpolitiker fra Romania.

Bottesch er utdannet lærer i matematikk (Babeș-Bolyai-Universitetet i Klausenburg/Cluj-Napoca) og har innehatt forskjellige ledende funksjoner i Demokratisches Forum der Deutschen in Rumänien, det tyske minoritetspartiet, siden dette ble dannet i 1990.

Siden 1998 har han jobbet som leder for videreutdanningssenteret for lærere med tysk som undervisningsspråk i Mediaș. Han har blant annet bidratt med bøker om matematikkdidaktikk og om sitt tyskspråklige folkeslags historie en tyskspråklig folkegruppe som ble utvist fra Østerrike i det 17. århundre.

Etter fylkestingsvalget i 2004, etter at DFDR fikk flertall i fylkestinget til Sibiu fylke, har Bottesch vært fylkesordfører (rum. Președinte al Consiliului Județean). Han ble også gjenvalgt i 2008, med det nye direktevalgssystemet som også gjaldt for valget av fylkesordfører, mens det før kun var borgermesterne i Romania som ble valgt direkte.

## Bibliografi
* *Die bairisch-österreichische Mundart der Landler von Grosspold*, Wien: VWGÖ, 1992, ISBN 3-85369-892-1, 
* *Landlerii transilvaneni*, Mediaș: Central, 2001, ISBN 973-85183-0-X 
* *Die siebenbürgischen Landler: eine Spurensicherung*, Wien: Böhlau, 2002, ISBN 3-205-99415-9 Literatur von und über Martin Bottesch im Katalog der Deutschen Nationalbibliothek
Musikk-Expressen

***Musikk-Expressen*** var en norsk musikkavis, som ble etablert våren 1966 av Amund Myklebust, som også var ansvarlig redaktør for foretaket. Musikkavisen gikk inn etter utgivelsen av et par nummer, men ble en direkte forløper for det langt mer betydningsfulle *[[POP-Revyen]]*.

## Uklar profil
*Musikk-Expressen* skulle etter planen komme annenhver uke og formidle «POP * JAZZ * KLASSISK». Prosjektet var ambisiøst nok, men målgruppen var noe diffus. Allerede i første nummer startet en talentjakt, hvor redaksjonen utlovte platekontrakt til dem som sendte inn de beste lydbåndopptakene (vedlagt returporto om de ønsket tapene returnert), moter, nyheter fra utlandet, og intervjuer med norske artister. I første nummer var det «hjemme på pikerommet»-intervju med gymnasiast Åse Kleveland, som nettopp hadde vunnet den norske Melodi Grand Prix-finalen, hadde skaffet seg fanklubb i Frankrike, og hadde fått debutere med å spille inn en LP-plate.

## Redaksjon
Redaksjonen holdt til i Bertel O. Steen gården og i tilslutning til Narvesen Kioskkompani. Jan Schwarzott hadde ansvar for klassisk musikk, mens Myklebust tok seg av popmusikk og jazz. Redaktøren fant imidlertid ut at én krone pr. avis på 8 sider ble for dyrt for unge kjøpere, og startet isteden en ny musikkavis, *[[POP-Revyen]]*, som i hovedsak konsentrerte seg om popmusikk (beat, rhythm and blues og visesang). Den hadde like mange sider, men kostet kun en tredjedel, og foregrep tabloidformatet med større bilder og overskrifter på forsiden, etter hvert også med illustrasjoner eller fotografier i farger.
Katmandu internasjonale lufthavn

**Katmandu internasjonale lufthavn** eller **Tribhuvan internasjonale lufthavn**  er den internasjonale flyplassen i Katmandu i Nepal.

Tribhuvan er den eneste internasjonale flyplassen i Nepal. Den har to terminaler, én for innenlands og én for utenlands trafikk. Ekspedisjonsbygningenes fasiliteter omfatter butikker og kafeer. I utenlandsterminalen finnes det flere tax-freebutikker. Radisson Hotel Kathmandu driver en «executive lounge» for passasjerer som reiser på første klasse og business class. En nylig utvidelse til utenlandsterminalen har gjort avstanden til flyene kortere. Det er for tiden (2008) 22 internasjonale selskaper som flyr mellom Nepal og forskjellige andre destinasjoner i Asia og Midtøsten. Foruten Nepal Airlines er det fem andre lokale flyselskap som står for innenlandstrafikken. Flyplassen ligger ca. seks kilometer fra sentrum av Katmandu.

## Eksterne lenker
* 
* Mer om flyplassen
Ås Musikkorps

**Ås Musikkorps** ble stiftet 12. september 1923, og er Follo-regionens eldste korps. Det er et janitsjarkorps som har øvelser på Ås ungdomsskole på Ås.

Korpset har for tiden bare 14 aktive medlemmer og har derfor inngått et samarbeid med Vestby janitsjarkorps som har 23 medlemmer.

## Eksterne lenker
* Ås Musikkorps hjemmeside
Einar Wollebæk Andersen

**Einar Wollebæk Andersen** (1930–2018) var en norsk forstmann og politiker. Han var ordfører i Stjørdal kommune fra 1994 til 1995 og varaordfører fra 1988 til 1993, som representant for Høyre.

## Liv og virke
Han var sønn av forstkandidat og senere arbeidsinspektør for skogbruket Sønnik Andersen og hustru Sigrid Wollebæk. Han vokste opp i Mesnali i Ringsaker, i Eidskog, på Høvik i Bærum og på Nordberg i Nordre Aker. Han tok artium ved reallinjen ved Berg kommunale høyere allmennskole i Oslo i 1948, avtjente verneplikten i Tysklandsbrigaden, og gikk Statens skogskole på Kongsberg og skogbrukslinjen ved Norges landbrukshøgskole på Ås.

Han giftet seg i 1953 med Anne Branæs, datter av importagent K.I. Branæs og hustru Margrete (Maggi) Laumann i Oslo. Hun var for det meste hjemmearbeidende, men også pianolærer, og skulle bli hedret med æresmerket for sin innsats for N.K.S. De fikk fire sønner, deriblant radiojournalist Jon Branæs og musiker og låtskriver Tore Andersen.

Wollebæk Andersen var skogassistent, senere skogsjefassistent og forstmester for Løvenskiold–Vækerø i Nordmarka 1956–1968 og avdelingsleder ved Skogbrukets Kursinstitutt på Prestebakke 1968–1971.

I 1972 ble de fem tømmermålingsforeningene nord for Dovre ble slått sammen til Nordenfjelske Tømmermåling med administrasjon i Stjørdal. Andersen ble ansatt som målesjef/direktør. Han gikk av med pensjon i 1997.

Han var president i rotaryklubben i Stjørdal da han i 1977 ble oppfordret til å engasjere seg partipolitisk av Stjørdal Høyres formann Thore Svendsen. Wollebæk Andersen var formann i Stjørdal Høyre 1979–1983 og 1988–1989 og 1. nestleder i Nord-Trøndelag Høyre 1996–1998. Han var innvalgt i Stjørdal kommunestyre 1980–1999, varaordfører 1988–1993 og ordfører 1994–1995. Han var også styreleder i Stjørdal Nærkringkasting, Stjørdals-Blink Fotball, Foreningen Norden i Stjørdal, Stjørdal og omegn forsvarsforening samt Stjørdal Samfunnshus AL.

Han flyttet fra Stjørdal til Vestre Aker i Oslo i 2006. Han døde der i 2018 og ble gravlagt på Vestre gravlund.

## Referanser
Kodifisering

**Kodifisering** er å samle rettsregler for eksempel sedvanerett innenfor et stort område og vedta dem som én lov.

Kodifiseringen kan være konservativ eller reformativ. Den konservative kodifiseringen begrenser seg til å samle de spredte rettsreglene til en lov. Ved en reformativ kodifiseringen blir rettstilstanden betydelig endret når den nye loven skrives. Dersom kodifikasjonen resulterer i at hele eller vesentlige deler av de rettsregler som gjelder samles i ett system, kalles det gjerne en lovbok.

En *lovsamling* er en trykt samling av de lover som gjelder, gjerne kronologisk innbundet. Lovsamlingen er ikke slik en lovbok vil være det, omformet til en, sammenhengende lov. Samlingen av lover kan skje elektronisk, som i Lovdata.

## Referanser
Formel 1-sesongen 1997

**Formel 1-sesongen 1997** var den 48. sesongen av FIAs Formel 1-verdensmesterskap. Sesongen startet 19. mars 1997 og ble avsluttet 26. oktober etter sytten løp. Verdensmesterskapet for førere ble vunnet av canadiske Jacques Villeneuve, som kjørte for Williams-Renault. Williams vant også konstruktørmesterskapet, og dette var niende gang teamet tok konstruktørtittelen.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1997.

## Sluttresultater 1997
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.
*  - Michael Schumacher ble diskvalifisert fra førermesterskapet på grunn av farlig kjøring under Europas Grand Prix, hvor han forårsaket en unngåelig kollisjon med Jacques Villeneuve.

### Konstruktørmesterskapet

## Referanser


## Eksterne lenker
*
Kateřina Emmons

**Katerina Emmons** (Pikenavn: **Katerina Kúrková**) (født 17. november 1983 i Plzeň) er en tsjekkisk sportsskytter.

Kúrková startet sin sportslige løpebane som svømmer. I 1997 begynte hun med skytesport. Hun ble trent av sin far Petr Kúrka, selv dobbelt verdensmester.

Emmons vant gull i VM i Lahtis i 2002. 
I sommer-OL 2004 i Athen vant hun bronse i 10 meter luftgevær.

I sommer-OL 2008 i Beijing vant Emmons første gullmedalje i 10 meter luftgevær-konkurransen. På sin vei mot gullet tangerte hun kvalifiseringsrunde-verdensrekorden og satte ny olympisk rekord ved å oppnå en maksimal score på 400. Emmons gikk så videre med å sette en ny olympisk rekord i finalen med totalt 503.5

I sommer-OL 2008 vant hun dessuten sølv på halvmatch.

## Personlig liv
Katerina Emmons giftet seg med den amerikanske olympiske gevær skytteren Matthew Emmons 30. juni 2007 i Plzeň, Tsjekkia. De møttes under sommer-OL 2004 i Athen. Ekteparet Emmons bor og trener i Colorado Springs, Col. Olympic Training Centre.

## Referanser


## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com under Sommer-OL 2012
VM i turn 1985

Det 23. **[[verdensmesterskapet i turn]]** ble arrangert i perioden 3. til 10. november 1985, i Montréal, Canada.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt
Alexandre Despatie

**Alexandre Despatie** (født 8. juni 1985 i Montréal i Québec) er en kanadisk stuper. Han var verdensmester på 1 og 3 m svikt fra 2005 til 2007 og er den første til nå som har blitt verdensmester i de tre kategoriene (1, 3 og 10 m tårn).

Despatie begynte med stuping i familiens basseng i hagen da han var 5 år gammel. Han ble først kjent under Samveldelekene 1998 da han vant gull i 10 m tårn (og da han også mottok 10-poengere fra dommerne). Han var da bare 13 år gammel og prestasjonen ble notert i Guinness rekordbok i 2000.

I Samveldelekene 2002 i Manchester vant Despatie gull i 3 m svikt, fulgt av tre gullmedaljer i De panamerikanske lekene 2003 i Santo Domingo i Den dominikanske republikk.

Despatie vant sølv i 3 m svikt i sommer-OL 2004 i Aten, en bedrift han gjentok i sommer-OL 2008 i Beijing.

## OL-medaljer
*  2004  Athen -  Sølv i stuping, 3 meter sviktstup menn  Canada 
*  2008  Beijing -  Sølv i stuping, 3 meter sviktstup menn  Canada

## Eksterne lenker
* 
*
Kristin Skogheim

**Kristin Janette Skogheim** (født 1970) er en norsk skuespiller, komiker, manusforfatter, interiørdesigner og programleder på TV 2, kjent som medlem av komikertrioen Melonas.

Skogheim har skrevet manus til flere filmer og TV-serier. Blant disse er novellefilmen *[[Nora (novellefilm)|Nora]]* i *[[Ekko av Ibsen]]*-serien, som ble vist på NRK våren 2006. Hun var også manusforfatter til barnefilmen *[[Knerten i knipe]]* fra 2011, og redaktør for programmet *[[Underholdningsavdelingen (TV-program, 2013)|Underholdningsavdelingen]]* på NRK og komiserien ''Neste sommer'' på TVNorge.

Hun ble ansatt i TV 2 i november 2007 hvor hun var programleder for *[[I de beste familier (TV 2)|I de beste familier]]* samt *[[Skogheims]]* på TV 2. For *Skogheims* vant hun klassen beste kvinnelige programleder under *[[Gullruten 2009]]*. Utover høsten 2009 var også hun blant annet med i konkurransen Camp Senkveld i programmet *[[Senkveld med Thomas og Harald]]* på TV 2. I 2010 og 2012 var Kristin Skogheim programleder for *[[Skogheim flytter inn]]* på TV 2.

Skogheim kommer fra Seljord, men er bosatt i Oslo. Kristin Skogheim var i 1998–1999 gift med Kristopher Schau og ble senere gift med Lars Gudmestad. Hun er også mor til rapperen Sverre Skogheim Gudmestad alias Pus, som er medlem av rapgruppen Undergrunn.

## Filmografi

## Nominasjoner
*Skogheim ble nominert i kategorien for Årets kvinnelige skuespiller for rollen som Astrid, Jims mor, i *[[Pitbullterje]]* i Amandaprisen i 2006.
*I 2009 vant Skogheim Gullruten for Årets kvinnelige programleder med TV-serien *[[Skogheims]]* på TV 2. 

## Referanser


## Eksterne lenker
*
VM i turn 1992

Det 27. **[[verdensmesterskapet i turn]]** ble arrangert 15. til 19. april 1992, i Paris, Frankrike. 

Lagkonkurranse og individuell mangekamp var ikke en del av dette VM, kun enkeltapparater, akkurat som i 2002. Det ble konkurrert i tre runder; innledende runde, som var åpen for alle, deretter semifinale for de 16 beste i hvert apparat, og til slutt apparatfinaler for de 9 beste. 

## Resultater

### Herrer

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Hopp

#### Skranke

#### Bom

#### Frittstående

## Medaljeoversikt ²

**1:** Gymnastene fra Sovjetunionen representerte Samveldet av uavhengige stater.
Den internasjonale Ibsenprisen

**Den internasjonale Ibsenprisen** er en pris opprettet av Den norske staten i 2007, for å hedre enkeltpersoner, organisasjoner eller institusjoner som har tilført verdensdramatikken eller teatret nye kunstneriske dimensjoner. Vinneren kunngjøres på Ibsens fødselsdag 20. mars. Prisen deles ut annethvert år.

Prisen er på 2,5 millioner kroner og ble for første gang delt ut i 2008. 
## Utdeling
Prisutdelingen for Den internasjonale Ibsenprisen strekker seg over flere dager og omfatter kunstnerportrett/symposium, gjestespill fra vinneren, mottakelse og prisutdeling. Prisutdelingen skjer på Nationaltheatrets hovedscene og primært og i forbindelse med Ibsenfestivalen, som teateret arrangerer annet hvert år.

## Utvelgelse
En komité bestående av syv medlemmer velger vinneren på grunnlag av åpne nominasjoner og eget researcharbeid. Juryen vurderer et bredt spekter av scenekunst, utveksler vurderinger av det de har sett, og utarbeider en kortliste før en vinner utpekes. Utvelgelsen er ikke basert på individuelle preferanser, men på en samlet faglig vurdering, fremforhandlet gjennom lytting, diskusjon og faglig meningsutveksling. Vinneren ble valgt etter en samlet vurdering fra juryen. En jury på 7 medlemmer velger vinner fra åpne nominasjoner. Komitéens leder var de første årene Liv Ullmann, fra 2011 Per Boye Hansen. og fra 2019 Ingrid Lorentzen.

Peter Handke mottok prisen i 2014 og nominasjonen av Handke vakte debatt på grunn av hans bøker og uttalelser omkring Vestens angrep på Jugoslavia.

I arbeidet med utvelgelsen av vinneren av Den internasjonale Ibsenprisen 2026 valgte komiteen å offentliggjøre kriteriene for årets pris. Dette ble gjort i samarbeid og som en del av PAHN sitt arrangement *Norway Now* i New York 11. januar 2026. 

## Prisvinnere
*2008: Peter Brook
*2009: Ariane Mnouchkine
*2010: Jon Fosse
*2012: Heiner Goebbels
*2014: Peter Handke
*2016: Forced Entertainment
*2018: Christoph Marthaler
*2020: Taylor Mac
*2022: Back to Back Theatre
*2024: Lola Arias
*2026: Jaha Koo
## Se også
* Ibsenprisen, som tildeles norske dramatikere
* Ibsenstatuetten, utdelt i Ibsenåret 2006
## Referanser




## Eksterne lenker
*
ISO 15919

**ISO 15919** er en internasjonal ISO-standard for transkripsjon av indiske alfabeter til det latinske alfabetet. Standarden ble utgitt i 2001. Den bruker diakritiske tegn, fordi indiske alfabeter har mange flere konsonanter og vokaler enn det vanlige latinske alfabetet har. Devanagari-delen av standarden er nesten identisk med den akademiske standarden IAST (*International Alphabet of Sanskrit Transliteration*).

## Sammenligning med IAST
Følgende tegn i devanagari transkriberes annerledes i ISO 15919 på grunn av tilpassing til andre alfabeter.

## Eksterne lenker
* Transliteration of Indic scripts: How to use ISO 15919 (engelsk)
* Transliteration of Hindi, Marathi & Nepali (engelsk)
Roi Et lufthavn

**Roi Et lufthavn** (thai:ท่าอากาศยานร้อยเอ็ด)  er en flyplass som ligger i Roi Et, provinshovedstaden i Roi Et i Thailand.

## Selskaper og ruter
*Nok Air (Bangkok-Don Mueang)

## Referanser
Sergei Sviatchenko

**Sergei Sviatchenko** (ukrainsk: Сергій Святченко – *Serhij Svjatsjenko*; født 7. oktober 1952 i Kharkov) er en ukrainsk kunstner bosatt i Danmark siden 1990. Sviatchenko er utdannet arkitekt og kunstner ved Kharkov Academy of Arts and Architecture i 1975, og ved Kievs arkitektskole tok han Ph.D. graden i 1986.

Sviatchenkos stil er en lettgjenkjennelig form for abstrakt ekspresjonisme, der motivet overmales flere ganger for å oppnå det ønskede uttrykket, som skal fremkalle følelser og stemninger hos beskueren. I Sviatchenkos landskapsbilder er dybden i bildet viktigere enn motivet. 
Sviatchenko utvider konstant sitt virkeområdet gjennom eksperimentering med medier og installasjoner. Hans foretrukne medium er akrylmalerier på lerret, men han har også laget installasjoner, videokunst, fotokunst og kollager. Ofte har han laget manipulasjon på foto ved å overmale papirbilder. Kollagen var årsaken til at han ble kjent i Ukraina i sin tid. Abstrakt kunst var ikke akseptert i datidens Sovjetunionen; her skulle kunsten ha en systembevarende funksjon.

Fra midten av 1970-tallet arbeidet han mest med kollager, mens han fra midten av 1980-tallet arbeidet mest med malerier (Paintings & others: 159).

Inspirasjon til sin kunst har Sviatchenko fra blant annet surrealismen og arkitekturens verden. Mestere som Michelangelo og Le Corbusiers forening av kunst og arkitektur har vært et forbilde for Sviatchenkos inndragelse av arkitekturen i kunsten. Kunstnerens far, Evgenij Sviatchenko, var professor i arkitektur og selv kunstner i vannfarge, hadde stor innflytelse på ham. Han åpnet sønnens øynene for russisk kunst fra før Den russiske revolusjonen i 1917, der især den hvite fargen var avgjørende som lyskilde og gir rom til maleriet (Paintings and others: 160).

Hans sønn er den danske fotballspilleren Erik Sviatchenko.

## Litteratur
* Sviatchenko, Sergei: Sergei Sviatchenko, Borgens Forlag, 2002
* Sviatchenko, Sergei. Sergei Sviatchenko: Paintings & Others 1991-2006, Hovedland, 2006

## Referanser




## Eksterne lenker
* sviatchenko.dk
* senko.dk
* gallerinb.com
Transmission (dataprogram)

**Transmission** er et dataprogram som kan brukes for å behandle torrentfiler, primært utviklet for Linux og Mac OS. Programmet baserer seg på et p2p-system for å distribuere filer over nettverk. Programmet et såkalt open sourceprogram, som vil si at kildekoden til programmet er tilgjengelig for alle.

Selv om det er mye snakk rundt dette med piratkopiering og torrent, er denne type fildeling også brukt i lovlig sammenheng (eks. deling av linux-distribusjoner).

## Se også
*Bittorrent

## Eksterne lenker
*
Gălăbin Boevski

**Gălăbin Pepov Boevski** (bulgarsk: ; født 19. desember 1974 i Knezha) er en bulgarsk vektløfter, som under OL i 2000 i Sydney, Australia tok gullmedalje i &ndash;69-kilosklassen.
Han ble i mars 2004 utestengt etter å ha blitt kjent skyldig i å ha manipulert en urintest.

## Referanser


## Eksterne lenker
*
Svømming under Sommer-OL 2008 – 100 meter fri kvinner

Øvelsen **100 meter fri kvinner** ved Sommer-OL 2008 fant sted mellom 14. og 15. august i Beijing nasjonale vannsportsenter. 

Det ble avholdt syv innledende heat, hvor de fleste hadde maks antall svømmere med, åtte. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen, hvor de konkurrerte i ett siste heat om sluttresultatene.
 
Kvalifikasjonskravene for øvelsen var 55,24 sekunder (A-krav) og 57,17 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Norge var ikke representert i denne øvelsen. 

## Rekorder

Før denne konkurransen var verdens- og den olympiske rekorden som følger:

Verdensrekordholder Libby Trickett ble regnet som favoritt i denne konkurransen. De sterkeste motstanderne var Britta Steffen, Cate Campbell, Natalie Coughlin og Marleen Veldhuis.

## Resultatene
### Forsøksheat

### Semifinaler

### Finale
Stephan Bonnar

**Stephan Patrick «The American Psycho» Bonnar** (født 4. april 1977, død 22. desember 2022) var en amerikansk mixed martial arts-utøver.

Han var med på første sesong av UFCs reality-tv-serie *[[The Ultimate Fighter]]* (2005) hvor han møtte Forrest Griffin i finalen. Kampen, som ble sendt live på TV-kanalen Spike TV, ble gitt flere «Fight of the Year»-utmerkelser og har blitt kalt «den viktigste kampen i UFCs historie» av UFCs president Dana White siden den var med på øke interessen for MMA blant «folk flest».

I 2006 testet Bonnar positivt på boldenon, og ble utestengt i ni måneder.

## Referanser


## Eksterne lenker
* 
*
Primož Kozmus

**Primož Kozmus** (født 30. september 1979 i Novo Mesto) er en slovensk friidrettsutøver som konkurrerer i sleggekast. Han ble olympisk mester i sleggekast i Sommer-OL 2008 i Beijing.  Dette var Slovenias første olympiske gullmedalje i friidrett. Hans personlige rekord er per oktober 2023 identisk med den slovenske rekorden på 82,58 og ble oppnådd under et stevne i Celje i september 2009.
## Eksterne lenker
*
Sebastian Kartfjord

**Sebastian Kartfjord** (født 1987) er en norsk tidligere BMX-rytter. Han kommer fra Sandnes og konkurrerte for Sandnes BMX.

Kartfjord deltok i Sommer-OL 2008 i Beijing, hvor han røk ut i kvartfinalen.

Han la opp som aktiv BMX-syklist etter endt sesong 2012, hans siste løp var avsluttende Norgescup på Sola som han vant. Kartfjord syklet banesykling påfølgende vinter og vant flere medaljer under bane-NM som ble arrangert i Polen. Kartfjord har norgesrekorden på øvelsen 200 m flying med tiden 11,166.

Kartfjord deltok i MTB verdenscup på Hafjell i 2013; dette var i sprintdisiplinen og han ble beste norske med 16.-plass. Han ble norgesmester i samme disiplin året etter.

## Meritter
* **BMX:**
* Femteplass i EM
* Åttendeplass i EM
* 4 senior NM-titler
* 2 junior NM-titler
* Vunnet senior Norgescupen flere ganger
* 1pl Sainte-Etienne International 2009, Frankrike
* OL deltaker
* **Terrengsykling:**
* 16.-plass MTB WC XCE
* Norgesmester Sprint (2014)
* **Banesykling NM:**
* 1 pl. Sprint (2013)
* 1 pl. Team Sprint (2013)
* 1 pl. Keirin (2013)
* 2 pl. Eliminasjons løp (2013)
* 3 pl. 1000m (2013)
* 1 pl. Sprint (2022)

## Referanser


## Eksterne lenker
* 
* Kartfjords nettsted
What is History?

***What is History?*** er en fagbok fra 1961, skrevet av historikeren Edward Hallett Carr, om historiografi. Boken diskuterer hva historie er i lys av begrepene fakta, historikerens innvirkning, vitenskap, moral, individ og samfunn og moralske bedømmelser av historien.

## Bakgrunn
Boken ble opprinnelig holdt som en forelesningserie av Carr i januar-mars 1961, de såkalte The George Macauley Trevelyan Lectures ved University of Cambridge. Forelesningsrekken var ment som en bred innføring i historiefagets teori, og ettersom tilretteleggingen var veldig tilgjengelig ble forelesningsrekken utgitt som en bok. Boken er i ettertid blitt en klassiker innenfor historiografifaget.

## Kritikk
Noen av Carrs synspunkter er omstridt, spesielt hans relativisme og hans avvisning av kontingens som en viktig faktor i historisk analyse. Boken har ført til mange responser fra historikere, blant annet Geoffrey Eltons klassiske arbeid, *[[The Practice of History]]*.

## Andre utgave
Carr arbeidet med en revisjon av boken da han døde, og den er derfor uferdig. R.W. Davies har i 1987-utgaven tilføyd et kapittel om de planlagte endringene til boken. 

## Litteratur
* Jenkins, Keith (1995) "On What is History?: From Carr and Elton to Rorty and White". Routledge.

## Eksterne lenker
* Ny vurdering av Alun Munslow
Svensk rödkulla

**Svensk rödkulla**, eller bare *Rödkulla*, er en tradisjonell, svensk kurase.

## Utbredelse og historie
Svensk rödkulla stammer fra Värmland og Dalarna i Sverige. Svensk rödkulla ble omtalt for første gang på midten av 1800-tallet. I 1912 ble svensk rödkulla erkjent som egen rase og stambok opprettet.  På slutten av 1930-tallet fantes det cirka 30 000 dyr av rasen i Sverige.

Rasen gikk imidlertid sterkt tilbake ved innføringen av kurasen SRB, og på slutten av 70-tallet fantes det bare 23 renrasede svenske rødkoller. Imidlertid ble det satt i verk et bevaringsarbeid for rasen. I dette inngikk også krysninger med østlandsk rødkolle og vestlandsk raudkolle, samt med dyr fra Finland. Populasjonen av svensk rödkulla er derfor nå oppe i cirka 1 000 dyr.

## Kjennetegn
Svensk rödkulla er en kombinert melk- og kjøttrase. Som navnet tilsier er den kollet og rødbrun. Hvite tegn forekommer.

## Eksterne lenker
* Om rasen hos Nord Gen
* Sveriges rödkulleforening
Den hemmelighetsfulle leiligheten

***Den hemmelighetsfulle leiligheten*** er en norsk mysterie- og dramafilm fra 1948 regissert av Tancred Ibsen. Hovedrollene spilles av Ola Isene, Sonja Wigert, Egil Hjorth-Jenssen, Liv Uchermann Selmer og Einar Vaage. Filmen er basert på en novelle av Kristian Elster d.y.

## Handling
En noe forbeholden og angstfylt byråsjef i 40-årsalderen (Ola Isene) blir revet ut av sitt regelmessige ungkarslivs vaner og uvaner da han lar seg overtale av sine venner til å oppgi sin tilvante pensjonattilværelse for å overta en leilighet. Denne har tidligere tilhørt en kunstner som har forstått å gjøre seg livet behagelig på alle måter. Kunstneren dør plutselig i utlandet, og leiligheten skal selges som den står, med innbo, malerier og kunstgjenstander, papegøye og gullfisker. Ja til og med husholdersken kan overtas. Byråsjefen blir ved en ren tilfeldighet også kjent med avdødes venninne (Sonja Wigert).  Hun gir ham mange sjokk ved å fortelle om kunstnerens liv. Til tross for at dette så bevirker leiligheten og stemningen der, sammen med hans våknende interesse for kunst og musikk, og ikke minst hans følelser for den avdødes venninne, at han mer og mer kommer til å ligne sin forgjenger.

## Om filmen
*Den hemmelighetsfulle leiligheten* blir av flere regnet som Ibsens mest eksperimentelle film. Ifølge filmmagasinet *Z* brøt den med den tradisjonelle handlingsfilmen.

### Filmanmelderne
Filmen fikk en svært blandet mottakelse fra norske kritikere, alt fra anklager om å «være ufilmisk i sin tilnærming» og «en estetisk bastard» til ren hyllest som «sett fra et kunstnerisk synspunkt, den beste film Tancred Ibsen har laget».

Aftenpostens Reidar Lunde var krass i sin kritikk av filmen da den kom og skrev blant annet: «Den kan i nødsfall være grunnlag for en eksperimentfilm» og «Det er ingen spenning i replikkene – så intetsigende». Dagbladets anmelder var av en helt annen oppfatning og skrev blant annet at «...sett fra et kunstnerisk ståsted, den beste film Tancered Ibsen har lagd».

Tromsø filmklubb skrev i forbindelse med en visning av filmen i 2008 at: «I etterkrigstiden var det derimot to det er verdt å nevne som våget seg på modernistiske formeksperiment rundt tjue år før modernismens gjennombrudd i norsk film. Det ene tilfellet var Erik Løchens *[[Jakten]]* (1959, vist i Filmklubbens regi tidligere) og altså i 1948 Tancred Ibsens her omtalte film. Felles for dem er skildringen av identitetsforvirring samt radikale brudd med konvensjonelle filmfortellerteknikker, og begge ble nok mer oppfattet som avvik enn alternativer hva filmspråket angikk». Trondheim Filmklubb skrev i forbindelse med en visning i 1998 følgende: «Som et av få norske filmatiske eksperimenter fikk den en ublid mottagelse, men har vist seg å holde årene godt».

## I rollene

## Referanser


## Eksterne lenker
*
VM i turn 1994 (Dortmund)

Det 30. **[[verdensmesterskapet i turn]]** ble arrangert 15. til 20. november 1994, i Dortmund, Tyskland. 

Kun lagkonkurranse var med i dette VM, de inidividuelle konkurransene ble arrangert i et eget VM tidligere på året.

## Resultater

### Herrer

#### Lagkonkurranse

### Kvinner

#### Lagkonkurranse

## Medaljeoversikt ¹

## Medaljeoversikt ²

## Noter

* **1-** Samlet medaljeoversikt for begge VM i 1994 (Brisbane og Dortmund).
* **2-** Medaljeoversikt for kun dette VM (Dortmund).
VM i vektløfting 2007

**VM i vektløfting 2007** ble arrangert i Chiang Mai, Thailand. Konkurransen ble avholdt i perioden fra 17. september til 26. september

## Medaleoversikt
### Menn

### Kvinner

## Medaljer
Ceratopteris

* *[[Ceratopteris cornuta|C. cornuta]]*
* *[[Ceratopteris gaudichaudii|C. gaudichaudii]]*
* *[[Ceratopteris pteridoides|C. pteridoides]]*
* *[[Ceratopteris richardii|C. richardii]]*
* *[[Ceratopteris thalictroides|C. thalictroides]]*

***Ceratopteris*** er en gruppe planter, den eneste slekten i familien **Parkeriaceae**.
Det er akvatiske karplanter, sannsynligvis hjemhørende innenfor bregnene.

Artene er unike innenfor gruppen av bregner som har homospori, ved at den er akvatisk og bare vokser i vann. De andre homospore bregenne er overveiende landplanter.

Artene spenner over tropene i alle verdensdelene, og brukes mye som modellplante i laboratorier fordi den vokser så raskt.

Tidligere har man ofte regnet denne familien inn under Pteridiaceae, men denne familien regnes nå som inkludert i einstapefamilien (Dennstaedtiaceae).

## Taksonomi og arter
Parkeriaceaefamilien har en slekt og fire eller fem arter, som alle lever i tropene. Disse er:
* Ceratopterisslekten *(Ceratopteris)*
** *[[Ceratopteris cornuta]]* (1830)
** *[[Ceratopteris gaudichaudii]]* (1821)
** *[[Ceratopteris pteridoides]]* (1905)
** *[[Ceratopteris richardii]]* (1823)
** *[[Ceratopteris thalictroides]]* (L.) (1821)

## Eksterne lenker
* 
* ''Ceratopteris'' i «Australian National Herbarium»
Bisettelsen

***Bisettelsen*** av Lars Saabye Christensen er siste bok i serien om Kim, Ola, Sebastian og Gunnar. Boken etterfølger *[[Bly (roman)|Bly]]* (1990) og *[[Beatles (roman)|Beatles]]* (1984).

Nominert til Ungdommens kritikerpris 2009.
Friidrett under Sommer-OL 2008 – Maraton kvinner

Øvelsen **[[Maraton]] for damer** ved **[[Sommer-OL 2008]]** fant sted den 17. august i en byrundbaneløype speseilt laget for konkurransen i Beijing, og ble avsluttet inne på Beijing National Stadium. Kvalifikasjonskravene var 2 timer 37 minutter (A-krav) og 2 timer 42 minutter (B-krav).

Kirsten Melkevik Otterbu representerte Norge og kom på 34.-plass.

## Resultater

## Referanser


## Eksterne lenker
* Offisiell liste over deltakere og deres oppnådde resultater
VM i vektløfting 2006

**VM i vektløfting 2006** ble arrangert i Santo Domingo i Den dominikanske republikk i perioden fra den 30. september til 7. oktober.

## Medaljeoversikt

## Medaljevinnere
### Menn

#Ilin, Kolecki og Konstantinov løftet alle samme vekt. Ilin's kroppsvekt på  93.26 kg ga han gullet foran Kolecki (93.61 kg) og Konstantinov (93.77 kg). 

### Kvinner
Ormetungeslekten

**Ormetungeslekten** (latin: *Ophioglossum*) er en planteslekt som tilhører den usikkert klassifiserte ormetungefamilien. Ordet *Ophioglossum* er gresk og betyr «ormetunge», og på engelsk heter slekten «Adder's-tounge». Slekten har 25-30 arter.

Familien regnes normalt under gruppen eller underdivisjonen bregneplanter, men kan også være en egen orden *Ophioglossales*, som en søstergruppe av karsporeplanter direkte under karplantene. Nye forskning tyder på at de kan være i nærmere slekt med ordenen Psilotales enn med bregner. 

Plantene er flerårige, snaue og relativt små, de har en grønn bladplate som er steril, og en sporeaks-del som er gulaktig eller gulgrønn med tykke vegger. Bladene har nettformede nervemønstre, og sporeaks-stilken stikker opp fra bladstilken. Planten og bladstilken er ikke grenet. 

Tverrsprekker i sporehusene sørger for at de åpnes og spres etter blomsteringen om sommeren. Artens individer har opp til 1.400 kromosomer, men de fleste av dem har 2-300 kromosomer. 

Enkelte mener at ormetungeslekten også omfatter *[[Cheiroglossa]]*, mens andre regner sistnevnte som en egen slekt. Det er betydelige forskjelelr mellom artene i de to gruppene, men det virker nå utbredt å regne *Cheiroglossa* som en underart. Nedenfor tas den med som en underslekt under ormetungeslekten. 

I Norge finnes én art av ormetungeslekten.

## Arter
Ormetungeslekten omfatter blant annet følgende arter, hvorav ormetunge og småormetunge vokser vilt i Norge:
* Ormetungeslekten  *(Ophioglossum)*
** Ormetunge *(Ophioglossum vulgatum)* (nordlige halvkule, Nordvest-Afrika)
** Småormetunge *(Ophioglossum azoricum)*
** *[[Ophioglossum austroasiaticum]]*
** *[[Ophioglossum californicum]]*
** *[[Ophioglossum costatum]]*
** *[[Ophioglossum crotalophoroides]]* (Nord- og Sør-Amerika)
** *[[Ophioglossum engelmanii]]*
** *[[Ophioglossum lusitanicum]]*
** *[[Ophioglossum nudicaule]]* (Stillehavet, Nord-Amerika)
** *[[Ophioglossum palmatum]]*
** *[[Ophioglossum pedunculosum]]*
** *[[Ophioglossum petiolatum]]* (Asia, Stillehavet, Nord-Amerika)
** *[[Ophioglossum polyphyllum]]*
** *[[Ophioglossum pusillum]]* (nordlige Nord-Amerika)
** *[[Ophioglossum pycnosticum]]*
** *[[Ophioglossum reticulatum]]*
** *[[Ophioglossum tenerum]]*
** *[[Ophioglossum thermale]]*
* *Underslekt [[Cheiroglossa]] (Cheiroglossa) (usikker taksonomi)*
** *[[Cheiroglossa palmata]] (Cheiroglossa palmata)* (subtropene, tropene)

## Referanser


## Eksterne lenker
* 
* eFlora, ''Ophioglossum'' i Nord-Amerika
* eFlora, Cheiroglossa i Nord-Amerika
Vestfinsk storferase

**Vestfinsk storferase** (Länsisuomenkarja) er en tradisjonell, finsk kurase. Som navnet tilsier stammer den fra de vestlige deler av Finland. Rasen er kollet og rødbrun. Gjennomsnittlig melkeproduksjon er 6 100 kg pr år. Gjennomsnittlig levendevekt for melkekyr er 510 kg. Det finnes cirka 4 000 dyr av rasen, primært i kommunene Muhos og Kajana. I tillegg finnes den en bevaringsbesetning av rasen i Sukeva fengselsgård i Sonkajärvi.

## Se også
* Liste over kuraser
* Ku

## Eksterne lenker
* Om rasen på NordGen
* Breed description: West Finncattle
Vassbregnefamilien

* *[[Vassbregneslekten]] 
* *Pilulariaslekten  
* *[[Regnellidiumslekten]]  


*'Vassbregnefamilien** (latin: ''Marsileaceae'') er en [[Familie (biologi)|familie]] innen ordenen ''Salvinales'' av [[bregneplanter]]. Familien har tre slekter og 52–72 arter. Familien inkluderer normalt gruppen ''Pilulariaceae'', som enkelte regner som en egen familie.



Slektene ''Regnellites'' og ''Rodeites'' er utryddet og kjennes bare fra fossiler.  

***[[Vassbregneslekten]]*** ''(Marsilea)'' har firebladete «kløverblad» som flyter i vann. Fire av artene dyrkes i akvarier.

***[[Trådbregneslekten]]*** ''(Pilularia)'' har lange, trådformede blader som flyter opp fra leddknuter i en lang, felles  tykk horisontal stilk. [[Trådbregne]] vokser i det sørlige Norden og i Østfold. ''Pilularia minuta'' fra Sørvest-Europa er blant de minste bregnene man kjenner til.

***Regnellidium**' har bare én art, med tobladete strukturer som flyter i vann.

Plantene lever i vann, og den  tykke jordstengelen har leddknuter som de bladstilkene skyter opp fra. Sporehylstrene har fire rom, og planten formerer seg ved hjelp av [[heterospori]] med to typer sporer. Dermed avviker denne familien fra alle andre bregneplanter, som har [[homospori]] med bare én type sporer.

I [[Norden]] vokser den  høye [[trådbregne]], som er fredet i [[Norge]].

== Vassbregnefamiliens taksonomi ==
* *Vassbregneslekten (Marsilea)*, 45–65 arter 
** *Kløverbregne (Marsilea quadrifolia)* (nordlige halvkule, India) (Oslo 1936)
** *Marsilea azorica (Marsilea azorica)*
** *Marsilea crenata (Marsilea crenata)*
** *Marsilea drummondii (Marsilea drummondii)*
** *Marsilea exarata (Marsilea exarata)*
** *Marsilea mutica (Marsilea mutica)*
** *Marsilia pubescens (Marsilia pubescens)*
** *Marsilea villosa (Marsilea villosa)* (Hawaii)
* *Trådbregneslekten (Pilularia)*, seks arter 
** [[Trådbregne]] *(Pilularia globulifera)* (sørlige Norden, Nord-Europa)
** *Amerikansk trådbregne (Pilularia americana)*
** *Pilularia mandonii (Pilularia mandonii)*
** *Pilularia minuta (Pilularia minuta)*
** *Pilularia novae-hollandiae (Pilularia novae-hollandiae)* (Australia)
** *Pilularia novae-zelandiae (Pilularia novae-zelandiae)* (New Zealand)
* *Regnellidiumslekten (Regnellidium)*, én art 
** *Regnellidium diphyllum (Regnellidium diphyllum)* (Brasil, Argentina)
* † *Regnellites (utryddet fra Japan (kritt, jura)
* † ''Rodeites (utryddet i India (tertiær)

## Eksterne lenker
*
.458 Lott

**.458 Lott** er en patron for rifle.

Den ble konstruert i 1971 av Jack Lott. Den ble laget for å erstatte den ikke like sterke .458 Winchester Magnum. Den er basert på hylsen til en litt nedkortet .375 Holland & Holland Magnum hvor hylseveggene er rettet ut og halsen utvidet til kaliber .458. Patronen er utformet for jakt på farlig afrikansk vilt.

Etter en uheldig affære på en jakt etter bøffel hvor hans .458 Winchester Magnum ikke lykkes med å nedlegge en angripende bøffel konstruerte han denne patronen. Patronen var en villkatt i nesten 30 år før Hornady begynte å lage patroner og Ruger kom med sin M77RSM Mk II i samme kaliber.

Patronen er en virkelig suksess grunnet at de fleste rifler som er kamret for .458 Winchester Magnum kan brotsjes opp til .458 Lott. Man kan også i ett knipetak benytte .458 Winchester Magnum patroner i en .458 Lott. Rekylmessig gjør denne endringen våpenet langt mer brutalt og ligger ikke mange kneppene etter en .460 Weatherby Magnum. Endringen gjør at en 500 grains kule får ca. 90 m/s ekstra fart.

## Se også
* Liste over patrontyper

## Referanser
Paul Ascher

**Paul Ascher** (født 18. desember 1899, død 27. mai 1941) var en tysk marineoffiser under andre verdenskrig. Han var artillerioffiser på panserskipet Admiral Graf Spee i løpet av skipets reise i sør-atlanteren. Han ble internert i Argentina i desember 1939 etter at skipet var ødelagt, men han lyktes i å flykte tilbake til Tyskland. Han var deretter fregattenkapitän på slagskipet «Bismarck» da det ble senket.

Før krigen var han klassifisert som Mischling, siden han var av jødisk herkomst.

## Referanser
Werner Goldberg

**Werner Goldberg** (født 3. oktober 1919, død 28. september 2004) var en tysk soldat av jødisk herkomst (*[[Mischling]]* i nazistisk terminologi) som en kort tid under den annen verdenskrig ble fremstilt som en ideell tysk soldat i landets propaganda. Bildet av ham ble blant annet brukt i tyske aviser.

1. desember 1938 ble Goldberg opptatt i den tyske armé. Han deltok i invasjonen av Polen 1. september 1939. Kort tid etter at krigen startet sto bildet av Goldberg på trykk  i søndagsutgaven av avisen *[[Berliner Tageblatt]]* med teksten: «Den ideelle tyske soldat». Bildet var solgt til avisen av den offisielle Wehrmacht-fotografen. Bildet ble senere brukt på rekrutteringsplakater.

I 1940 ble Goldberg kastet ut av hæren etter ordre fra Adolf Hitler, da han 8. april 1940 kunngjorde at ingen soldater av jødisk herkomst kunne tjenestegjør i Wehrmacht.

## Referanser
Max Blokzijl

**Marius Hugh Louis Wilhelm (Max) Blokzijl** (født 20. desember 1884 i Leeuwarden, død  16. mars 1946 i Den Haag) var en nederlandsk vokalist og journalist som samarbeidet med tyske okkupasjonsmyndighetene under krigen.

Under andre verdenskrig ble han kjent som en av Nederlands mest betydningsfulle kollaboratører. Etter krigen ble han dømt til døden og henrettet for kollaborasjon med tyske myndigheter. Han ble henrettet ved skyting.

## Referanser
Boeing X-46

**Boeing X-46** UCAV-N (**U**nmanned **C**ombat **A**ir **V**ehicle – **N**avy) var et eksperimentelt ubemannet kampfly for hangarskip-operasjoner. Oppdragsgiver var USAs marine (USN) og DARPA. Prosjektet ble kansellert i 2003, før byggingen av flyet var fullført.

## Historie
Parallelt med USAs flyvåpen USAF og DARPAs (**D**efense **A**dvanced **R**esearch **P**rojects **A**gency) utviklingsprogram for et ubemannet kampfly, samarbeidet USAs marine og DARPA om et hangarskip-basert ubemannet kampfly. 2 kontrakter ble inngått i juni 2000, den ene med Boeing for X-46, og den andre med Northrop Grumman for X-47. I stedet for å utvikle 2 identiske eksperimentfly ble det i 2003 besluttet å slå sammen marinens og flyvåpenets UCAV-programmer til J-UCAS (**J**oint **U**nmanned **C**ombat **A**ir **S**ystems). Dette medførte at X-46-programmet ble kansellert før flyet var ferdigbygd.

## Formål
X-46 skulle sammen med Northrop-Grumman X-47, teste ut tekniske løsninger og konstruksjonsdetaljer for et ubemannet hangarskip-basert selvstyrt kampfly.

## Design
Ingen sikre kilder finnes per dags dato (august 2008) for de tekniske løsningene og flyets dimensjoner.

## Spesifikasjoner
**Dimensjoner**

* **Mannskap:** Ubemannet
* **Lengde:** 10 m (antatt)
* **Høyde:**  2 m (antatt)
* **Vekt:** ukjent
***[[Vingespenn]]:** 13,5 m (antatt)

**Ytelse**

* **Motor:** ukjent
* **Skyvekraft:** ukjent
* **Toppfart:** ukjent
* **Maks operasjonshøyde:** ukjent
* **Rekkevidde:** ukjent

**''NB**. Flyets dimensjoner er basert på antagelser, og kan være ukorrekte''

## Kilder
*NASA – American X-vehicles, An Inventory—X-1 to X-50 (side 56) Utgitt 2003 (pdf) Besøkt 20. mars 2015
*GlobalSecurity.org: X-46 Besøkt 20. mars 2015
Rock Hudson

**Rock Hudson** (født **Roy Harold Scherer jr.**; 17. november 1925 i Winnetka i Illinois, død 2. oktober 1985 i Beverly Hills i California) var en amerikansk skuespiller.

Etter high school arbeidet Hudson som postbud og var flymekaniker under andre verdenskrig. Etter krigen var han en periode lastebilsjåfør, men en filmagent fikk ham til å begynne med film. Han debuterte som skuespiller i filmen *[[Luftens eskadrer]]*  i 1948.

Hudson ble svært populær utover 1950-årene, og ble Oscar-nominert i 1956 for rollen i filmen *[[Giganten (1956)|Giganten]]*. I 1960-årene medvirket han i en rekke kjærlighetsfilmer der han spilte mot Doris Day.

Hudson var homofil, men var gift med Phyllis Gates i årene 1955–1958. Hun var sekretær ved et filmselskap og en stor beundrer av Rock Hudson. Ekteskapet ble arrangert av filmselskapet for å gjøre slutt på ryktene som florerte om Hudsons homofile legning.

Hudson var den første kjendisen som stod åpent frem i massemedia og fortalte at han var rammet av Aids, noe som førte til store avisoverskrifter over hele verden. Han hadde sin siste rolle i såpeoperaen *[[Dynastiet]]*, der han spilte rollen som *Daniel Reece* det siste året av sitt liv. Hans ekskone Phyllis Gates, som aldri giftet seg igjen, utgav i 1987 boken *My Husband, Rock Hudson*.

## Filmografi (utvalg)
* 1948 – *[[Luftens eskadrer]]*
* 1950 – *Blindgate*
* 1950 – *Butikktyven*
* 1950 – *Winchester 73*
* 1950 – *Peggy*
* 1950 – *Ørkenhøken*
* 1950 – *Gangsterfotografen*
* 1951 – *Tomahawk*
* 1951 – *Vei i mørket*
* 1952 – *Mot fjerne horisonter*
* 1953 – *Trommer i jungelen*
* 1953 – *Ved villmarkens grense*
* 1953 – *Duell på havbunnen*
* 1954 – *[[Mot nye horisonter (1954)|Mot nye horisonter]]*
* 1954 – *Bengal-brigaden*
* 1955 – *[[Med kjærlighetens rett]]*
* 1956 – *[[Giganten (1956)|Giganten]]*
* 1956 – *[[For alle vinder]]*
* 1957 – *På håpets vinger*
* 1957 – *Farvel til våpnene*
* 1958 – *[[Mellom himmel og jord (1958)|Mellom himmel og jord]]*
* 1959 – *[[Kryss på linjen]]*
* 1962 – *Siste solnedgang*
* 1962 – *[[Pyjamas for to]]*
* 1962 – *Tropelegen*
* 1964 – *Man's Favorite Sport?*
* 1964 – *[[Ingen blomster takk]]*
* 1965 – *Som hund og katt*
* 1966 – *Med tilbundne øyne*
* 1966 – *Slaget om Tobruk*
* 1966 – *[[Nytt liv til salgs]]*
* 1968 – *Mestertyven*
* 1968 – *S.O.S. Nordpolen*
* 1969 – *Darling Lili*
* 1969 – *De ubeseirede*
* 1970 – *Vepsebolet*
* 1970 – *Lekre jenter på rekke og rad*
* 1971–1976 – *[[McMillan and Wife]]* (TV-serie)
* 1978 – *Skredet*
* 1980 – *Mord som medisin*
* 1981 – *Thee Devlin Connection* (TV-serie)
* 1984 – *Farlig brennpunkt*
* 1984–1985 – *[[Dynastiet]]* (TV-serie)

## Referanser


## Eksterne lenker
* 
*
Kanalrock

**Kanalrock** er en årlig musikkfestival som arrangeres i Horten. Festivalen ble første gang arrangert i 1991, og konsertene er stort sett i sjangrene punk og rock. Det avholdes konserter på to scener.

## Referanser


## Eksterne lenker
*
Tomas Nordin

**Tomas Nordin** (født 9. oktober 1969 i Härnösand) er en svensk curlingspiller. 
Han var med på  Peja Lindholms lag som ble verdensmestere i  1997, 2001 og i 2004. Han har i tillegg vunnet flere EM-medaljer.

## Referanser


## Eksterne lenker
* 
* Websiden til laget
Webometrics

**Webometrics Ranking of World Universities** er en internasjonal rangering av nettsidene til universiteter som gjennomføres av CSIC, den største offentlige forskningsorganisasjonen i Spania. Rangeringen ble første gang gjennomført i 2004.

## Eksterne lenker
*
Kløverbregneslekta

* *[[Marsilea azorica]] *
* *[[Marsilea crenata]] *
* *[[Marsilea drummondii]] *
* *[[Marsilea exarata]] *
* *[[Marsilea mutica]] *
* *[[Marsilia pubescens]] *
* *[[Marsilea quadrifolia]] *
* *[[Marsilea villosa]] * 

**Kløverbregneslekta** (latin: *Marsilea*) er en slekt av bregner innenfor vassbregnefamilien (Marsileaceae) i ordenen Salvinales. Slekten har i alt 45-65 arter av akvatiske eller halvakvatiske bregner.

Kløverbregneslektas arter har 4-bladete «kløverblad» som flyter i vann. Fire av artene dyrkes i akvarier. Plantene lever i vann, og den 1 mm tykke jordstengelen har leddknuter som bladstilkene skyter opp fra. Sporehylstrene har 4 rom, og planten formerer seg ved hjelp av heterospori med to typer sporer.

Arten kløverbregne ble observert i Oslo i 1936, men finnes neppe i Norge i dag.

## Arter
* Kløverbregne *(Marsilea quadrifolia)* (nordlige halvkule, India) (Oslo 1936)
* *[[Marsilea azorica]] (Marsilea azorica)*
* *[[Marsilea crenata]] (Marsilea crenata)*
* *[[Marsilea drummondii]] (Marsilea drummondii)*
* *[[Marsilea exarata]] (Marsilea exarata)*
* *[[Marsilea mutica]] (Marsilea mutica)*
* *[[Marsilia pubescens]] (Marsilia pubescens)*
* *[[Marsilea villosa]] (Marsilea villosa)* (Hawaii)

## Eksterne lenker
*
Trådbregneslekten

**Trådbregneslekten** (latin: *Pilularia*) er en slekt av bregner innenfor vassbregnefamilien *(Marsileaceae)* i ordenen *Salvinales*. Slekten har i alt 6 arter av akvatiske eller halvakvatiske bregner.

Trådbregneslektens arter lever i vann, og den 1 mm tykke jordstengelen har leddknuter som bladstilkene skyter opp fra. Bladene er tynne og trådformete, og vokser loddrett oppover.

Sporehylstrene har 4 rom, og planten formerer seg ved hjelp av heterospori med to typer sporer.

## Arter
De 6 artene i denne slekten omfatter:
* Trådbregne *(Pilularia globulifera)* (sørlige Norden, Nord-Europa)
* *[[Amerikansk trådbregne]] (Pilularia americana)* (Nord-Amerika)
* *[[Pilularia mandonii]] (Pilularia mandonii)* (vestlige Sør-Amerika)
* *[[Pilularia minuta]] (Pilularia minuta)* (sørvestre Europa)
* *[[Pilularia novae-hollandiae]] (Pilularia novae-hollandiae)* (sørvestre Australia og Tasmania)
* *[[Pilularia novae-zelandiae]] (Pilularia novae-zelandiae)* (New Zealand)

## Eksterne lenker
* 
* Australsk trådbregne på Tasmania.
* Large, Braggins: «An assessment of characters of taxonomic significance in the genus Pilularia», i ''New Zealand Journal of Botany'', 1989, Vol. 27, side 481-486.
Lysva (Tsjusovaja)

**Lysva** (russisk: Лысьва) er ei elv i Perm kraj i Russland.  Den er ei venstre sideelv til Tsjusovaja. Elva er 112 kilometer lang og har et nedbørfelt på .

Ved elva ligger byen Lysva.

## Referanser
Brithe

**Brithe**, **Brite** og **Britte** er eldre kortformer av kvinnenavnet *[[Birgitta]]*, som har opprinnelse i *Brigida*, den latiniserte formen av det keltiske navnet *Brighid*. Navnet kan være dannet av keltiske *briganti* / *brig*, «høy, mektig», eller *brigh*, «styrke, kraft».

## Utbredelse
*Brithe*, *Brite* og *Britte* er alle svært sjeldne navn.

|}

*Brithe* var et populært navn på norske jentebarn på 1700- og 1800-tallet.

## Kjente personer med navnet
Personene i listen er ordnet kronologisk etter fødselsår.
* Brite Hindal (f. 1957), norsk bildekunstner
* Britte van der Pouw (f. 1990), nederlandsk snowboardkjører

## Referanser


## Eksterne lenker
*
Svømming under Sommer-OL 2008 – 200 meter butterfly menn

Øvelsen **200 meter butterfly herrer** ved Sommer-OL 2008 fant sted mellom 11. til 13. august i Beijing nasjonale vannsportsenter.

## Resultater
### Forsøksheat

### Semifinaler

#### Semifinale 1

#### Semifinale 2

### Finale